Paulo Wanchope
Paulo César Wanchope Watson (sündinud 31. juulil 1976 Heredia) on endine Costa Rica jalgpallikoondise ründaja. Costa Rica rahvuskoondises mängis Paulo Wanchope esimest korda 3. oktoobril 1996, kui kohtuti Venezuela jalgpallikoondisega. 2008. aastal lõpetas ta rahvuskoondises mängimise. Ta mängis 12 aasta jooksul 73 mängu ja lõi 45 väravat. Pärast jalgpallurikarjääri lõppu on ta tegutsenud treenerina. Aastatel 2014–2015 oli ta Costa Rica koondise peatreener.